stanford-oval/wikipedia huggingface dataset:
ברווז כותנה
מינים

ברווז גמדי אפריקני (Nettapus auritus)
ברווז כותנה גמדי (Nettapus coromandelianus)
ברווז גמדי ירוק (Nettapus pulchellus)
בלתי מנוצח (קומיקס)

| --- | --- |

עטיפת "Invincible #1" מאת רוברט קירקמן וקורי ווקר
 מידע קומיקס
 יוצר:  רוברט קירקמן
 סוגה:  גיבורי-על
 תקופת פרסום מקורית:  ינואר 2003 – פברואר 2018 (כ־15 שנים)
 ארץ מקור:  ארצות הברית ארצות הברית
 שפת המקור:  אנגלית 
 מוציא לאור:  Skybound Entertainment (אימג' קומיקס)
 מספר החוברות:  144
 מספר האוגדנים:  25
 אתר רשמי
 
בלתי מנוצח (באנגלית: Invincible) היא סדרת קומיקס אמריקאית שנכתבה על ידי רוברט קירקמן, אוירה על ידי קורי ווקר וראיין אוטלי, והופצה על ידי אימג' קומיקס. עלילת הקומיקס מתרחשת ביקום אימג' (אנ'), ועוקבת אחר קורותיו של גיבור-העל מארק גרייסון / בלתי-מנוצח, וילטרומייטי ובנו הבכור של אומני-מן, גיבור-העל החזק ביותר על כדור הארץ. הסדרה יצאה לאור לראשונה ב-22 בינואר 2003, והסתיימה ב-14 בפברואר 2018, לאחר 144 חוברות. ב-25 במרץ 2021, עלה לשירות הזרמת המדיה "פריים וידאו" עיבוד טלוויזיוני מונפש על בסיס הקומיקס.
רקע עלילתי

סדרת הקומיקס מגוללת את קורותיו של מארק גרייסון, מתבגר בן 17 ונער רגיל לכאורה העומד לפני סיום חוק לימודיו בתיכון המקומי במקביל לעבודתו במשרה חלקית, שאביו, נולאן גרייסון, הוא חוצן בעל מראה אנושי הפועל תחת זהותו של "אומני-מן", גיבור-העל החזק ביותר על כדור הארץ, תחת שליחותו של הגזע הווילטרומייטי; ועלילתה נפתחת לאחר שמארק מגלה לראשונה את כוחותיו, המביאים לתחילת מסעו לגילוי מורשתו החוצנית וייעודו כגיבור-על.
שלושת הכרכים הראשונים מתמקדים בתחילת פעילותו של מארק כ"אינבינסיבל", כשאביו משמש לו כמנטור, לצד מפגשיו עם גיבורי-על אחרים (בהם רובוט, רקס ספלוד, דופלי-קייט ואטום איב); ומעלליו נעים בין חשיפה כי המורה שלו לפיזיקה הפך את תלמידיו לפצצות אנושיות, ועד לסיכול תוכניתם של התאומים מאולר ליצור צבא של רובוטים. במקביל, נחטף אומני-מן על ידי חוצנים ויריביהם של בני הגזע הווילטרומייטי ונלקח לממד אחר, אך לאחר ששב אחרי מה שנראה רק כימים ספורים, הוא מגלה שנעדר לשמונה חודשים.
בהמשך, מביאה הסדרה קשתות עלילה בעלות היבטים יותר אפיים, בהם בין היתר נוסע מארק לממדים מקבילים, ואף נאלץ להילחם בת'ראג, יורש עצר וילטרומייטי, על מנת להגן על כדור הארץ.
הוצאה לאור

על כתיבת סדרת הקומיקס היה אחראי רוברט קירקמן באופן בלעדי, ועל האיור הופקדו קורי ווקר וראיין אוטלי – ווקר היה שותף ליצירת הסדרה ואייר את חוברת מס' 1 עד מס' 7 וכן מס' 127–132, ואילו אוטלי קיבל על עצמו את איור חוברת מס' 8 ושאר החוברות. הסדרה ידועה בשל אלימותה הגרפית והקיצונית, חרף היותה בעלת ויזואליה צבעונית.
הסדרה הסתיימה בחוברת מס' 144 – שהייתה בעלת כמות דפים כפולה ועל איורה הופקד אוטלי – שיצאה לאור ב-14 בפברואר 2018. באפריל 2022, הוכרז שסיפור נוסף מיקום הסדרה מאת קירקמן ואוטלי יפורסם בחוברת Skybound X #25 ב-20 ביולי 2022. באוקטובר 2022, נמסר כי לרגל חגיגות 20 שנה לסדרה בשנת 2023, תקבל החוברת הראשונה של הסדרה מהדורת פקסימיליה מודפסת מחדש, ובנוסף יופצו מהדורת דלוקס של החוברת הראשונה, מהדורת כריכה קשיחה בלעדית של הכרך הראשון ממהדורת הקומפנדיום, הדפסה מחודשת של הסדרה בפורמט חדש של רומנים גרפיים בגודל 6x9, עטיפות קאברים חדשות מאת ווקר ודייב מקאייג, קומפנדיום חדש מתוך יקום הסדרה, והכרזה סודית שתוכרז בינואר 2023 (וזו נחשפה מאוחר יותר כקדימון עבור עונתה השנייה של סדרת הטלוויזיה המונפשת).
דמויות > משפחת גרייסון

מארק גרייסון – תלמיד תיכון בן 17 ונער חצי וילטרומייטי-חצי אנושי שהופך לגיבור-העל "אינבינסיבל".
נולאן גרייסון – אביו של מארק ולשעבר גיבור-העל הגדול ביותר של כדור הארץ, "אומני-מן".
דבי גרייסון – אמו של מארק, אשתו של נולן, ואמו החורגת של אוליבר גרייסון.
לורד ארגאל – קיסר כוכב וילטרום טרם מותו. אביו של אומני-מן וסבם של מארק ואוליבר גרייסון.
אוליבר גרייסון – אחיו למחצה של מארק, שנולד לנולאן מחייזרית התרקסנית. לחייזרים התקרסנים תוחלת חיים קצרה וקצב גדילה מהיר בהשוואה לבני אדם, אם כי הדנ"א של אביו מאט את הזדקנותו של אוליבר. בנוסף, על אף שלאמו מראה דמוי-חרק, לאוליבר מראה וילטרומייטי כאביו, אם כי גוון עורו סגול (ובהמשך דוהה לוורוד).
טארה גרייסון – בתם של אטום איב ומארק גרייסון, שלוקחת בהמשך את זהותה של "אינבינסיבל" השלישית.
מרקוס "מארקי" מרפי – בנם של מארק ואניסה שנולד כתוצאה מאניסתו של מארק בידי אניסה; בהמשך, נוטל מארקי את זהותו של "קיד אינבינסיבל".
דמויות > גיבורי-על

סמנתה איב וילקינס / אטום איב – בת כיתתו של מארק לשעבר וחברה בצוות "המתבגרים". איב נוצרה כתוצאה מניסוי ממשלתי ליצירת ישויות-על, וביכולתה להפעיל מניפולציות על חומרים ואנרגיות שונות, אם כי חסימה נפשית עצרה אותה בעבר מלעשות זאת על יצורים חיים. בהמשך הסדרה, היא ומארק מבינים את רגשותיהם האמיתיים אחד כלפי השני והזוג מתחיל לצאת, להתאהב ולהתחתן לאחר שאיב יולדת את בתם, טארה.
אלן החייזר – קצין הערכה לשעבר מטעם "קואליציית כוכבי הלכת", שמתפקידו היה לבחון את כישוריהם של גיבורי-על בעלי כוחות שונים בכל כוכב לכת, על מנתי לקבוע אם יש "אלוף" מתאים להגן על אותו כוכב. בהמשך העלילה, מקודם אלן למנהיגות "קואליציית כוכבי הלכת".
מגיני העולם – צוות גיבורי על. רוב חברי הצוות המקוריים נהרגו באכזריות על ידי אומני-מן.
אימורטל – מנהיגהּ הבלתי-ניתן להריגה של "מגיני העולם" ובעלה של דופלי-קייט. מפלשבקים עולה כי אחת מזהויותיו בעבר הייתה למעשה אברהם לינקולן. בקו העלילה הנוכחי, הוא חי וראשו נערף לזמן קצר על ידי אומני-מן. התאומים מאולר חפרו את גופו וחיברו את ראשו מחדש וגרמו לאימורטל לשוב לתחייה. באחד מהיקומים המקבילים אליהם נוסע מארק, מתגלה כי אימורטל שולט בעולם כעריץ וביד קשה בעתיד הרחוק, שם הוא נהרג לבסוף על ידי מארק בפקודתו שלו.
דארקווינג – בלש-על אשר ברשותו נמצאים גאדג'טים מתוחכמים. דמותו מבוססת באופן רופף על דמותו של באטמן.
וור וומן – לוחמת רבת עוצמה. דמותה מבוססת באופן רופף על דמותה של וונדר וומן.
אקווריוס – איש-דג בעל כוחות-על מבוססי מים. דמותו מבוססת באופן רופף על דמותו של אקוומן.
רד ראש – ספידסטר רוסי והראשון בצוות להגיב לאירועים. דמותו מבוססת באופן רופף על דמותו של הפלאש.
גרין גוסט – גיבור-על בעלת יכולות דמויי-רוח רפאים. דמותו מבוססת באופן רופף על דמותו של גרין לנטרן.
איש מאדים – בן מאדים וגיבור גולה אשר לו היכולת לשנות את צורתו. דמותו מבוססת באופן רופף על דמותו של הצייד ממאדים.
שמשון השחור – גיבור-על בעל יכולות-על לשעבר, שעבר להשתמש בחליפת קרב מחומשת לפני שקיבל בחזרה את כוחותיו.
רקס סולואן / רקס ספלוד – גיבור-על שיכול לשאוב אנרגיה קינטית במטרה להפוך כל דבר שהוא נוגע בו לפצצות; הקריב את עצמו כדי להרוג את מארק מממד מקביל בו אישיותו הושחתה.
דופלי-קייט – גיבורת-על בעלת יכולות שכפול עצמי.
בולט-פרוף – גיבור-על שהופך לאינבינסיבל השני לאחר שמארק מאבד זמנית את כוחותיו.
ריי המתכווץ – גיבור-על בעל היכולת להפעיל מניפולציה על גודלו הפיזי,
מונסטר גירל – נערה שקוללה על ידי צוענייה, וכעת ביכולתה לשנות צורה ליצור גדול דמוי-טרול בעל כוח-על אנושי. עם זאת, גילה הפיזי משתנה עם כל שימוש בכוחותיה על מנת לשנות את צורתה, עד שרובוט מצא תרופה לקללה, שאפשר לה להתפתח כרגיל.
שייפסמית – בן מאדים המנצל את יכולותיו לשנות צורה על מנת להסוות עצמו כאסטרונאוט אנושי בשם רוס ליווינגסטון.
דארקווינג השני – "נער הלילה" לשעבר, הסיידקיק של דארקווינג המקורי; שהמשיך את מורשתו של דארקווינג, אך הפסיק והחל להרוג פושעים עד שנתפס על ידי מארק, ולאחר תהליך שיקום הצטרף ל"מגיני העולם".
דרופ-קיק ופייטמאסטר – שני מאמנים לאמנויות הלחימה שביכולתם לטייל בזמן; במסגרת אחת מטיוליהם, השניים גנבו את הכרזת העצמאות.
דמויות > בעלי ברית

אמבר ג'סטין בנט – בת-זוגו לשעבר של מארק.
ויליאם פרנסיס קלוקוול – שותפו לחדר וחברו הטוב ביותר של מארק, שבתחילה יוצא עם איב, אך בהמשך יוצא מהארון כהומוסקסואל ומתחיל לצאת עם ריק.
סוכנות ההגנה העולמית – ארגון ממשלתי ש"מגיני העולם" וגיבורי-על אחרים עובדים עבורו.
ססיל סטדמן – סוכן ממשלתי וראש סוכנות ההגנה הגלובלית החשאית.
דונלד פרגוסון – עוזרו האישי של ססיל, המשמש כאיש הקשר בינו לבין גיבורי-העל.
דמיאן דארקבלאד – שד ובלש פרטי.
ארט רוזנבאום – חייט המתמחה בהכנת לבוש עבור גיבורי-על וחברם הקרוב של משפחת גרייסון.
ריק שרידן – בן כיתתם של מארק וויליאם באוניברסיטת אפסטייט, שמתחיל לצאת עם ויליאם.
ב. נ. וינסלו – מנהל תיכון "רג'ינלד ול ג'ונסון", ובהמשך דיקן אוניברסיטת אפסטייט.
קואליציית כוכבי הלכת – קבוצת חייזרים שהתכנסה על מנת למנוע מאימפריית וילטרום להשתלט על היקום.
תאדוס – וילטרומייט הדוגל בשלום ומייסד קואליציית כוכבי הלכת. נהרג על ידי ת'ראג במהלך מלחמת הווילטרומייטים.
ד. איי. סינקלייר – מדען צעיר ומתבודד באוניברסיטת אפסטייט, ויוצרם של ה"רינימנים" – זומבים רובוטיים שנועדו לשמש כ"חיילי העתיד" – בפקודתו של ססיל.
מהדורות > כריכות רכות

| # | שם האוגדן | מסת"ב | החוברות שנאגדו בו |
| --- | --- | --- | --- |
| 1 | Invincible Vol. 1: Family Matters | ‏ ISBN 1-58240-320-1 | Invincible #1–4 |
| 2 | Invincible Vol. 2: Eight Is Enough | ‏ ISBN 1-58240-347-3 | Invincible #5–8 |
| 3 | Invincible Vol. 3: Perfect Strangers | ‏ ISBN 1-58240-391-0 | Invincible #9–13 |
| 4 | Invincible Vol. 4: Head of the Class | ‏ ISBN 1-58240-440-2 | Invincible #14–19; Image Comics Summer Special |
| 5 | Invincible Vol. 5: The Facts of Life | ‏ ISBN 1-58240-554-9 | Invincible #0, 20–24, 25 |
| 6 | Invincible Vol. 6: A Different World | ‏ ISBN 1-58240-579-4 | Invincible #25–30 |
| 7 | Invincible Vol. 7: Three's Company | ‏ ISBN 1-58240-656-1 | Invincible #31–35; The Pact #4 |
| 8 | Invincible Vol. 8: My Favorite Martian | ‏ ISBN 1-58240-683-9 | Invincible #36–41 |
| 9 | Invincible Vol. 9: Out of This World | ‏ ISBN 1-58240-827-0 | Invincible #42–47 |
| 10 | Invincible Vol. 10: Who's the Boss? | ‏ ISBN 1-60706-013-2 | Invincible #48–53 |
| 11 | Invincible Vol. 11: Happy Days | ‏ ISBN 1-60706-062-0 | Invincible #54–59; The Astounding Wolf-Man #11 |
| 12 | Invincible Vol. 12: Still Standing | ‏ ISBN 1-60706-166-X | Invincible #60–65 |
| 13 | Invincible Vol. 13: Growing Pains | ‏ ISBN 1-60706-251-8 | Invincible #66–70; Invincible Returns #1 |
| 14 | Invincible Vol. 14: The Viltrumite War | ‏ ISBN 1607063670 | Invincible #71–78 |
| 15 | Invincible Vol. 15: Get Smart | ‏ ISBN 1-60706-498-7 | Invincible #79–84 |
| 16 | Invincible Vol. 16: Family Ties | ‏ ISBN 9781607065791 | Invincible #85–90 |
| 17 | Invincible Vol. 17: What's Happening? | ‏ ISBN 1-60706-662-9 | Invincible #91–96 |
| 18 | Invincible Vol. 18: The Death of Everyone | ‏ ISBN 1-60706-762-5 | Invincible #97–102 |
| 19 | Invincible Vol. 19: The War at Home | ‏ ISBN 1-60706-856-7 | Invincible #103–108 |
| 20 | Invincible Vol. 20: Friends | ‏ ISBN 1632150433 | Invincible #109–114 |
| 21 | Invincible Vol. 21: Modern Family | ‏ ISBN 1-63215-318-1 | Invincible #115–120 |
| 22 | Invincible Vol. 22: Reboot? | ‏ ISBN 1-63215-626-1 | Invincible #121–126 |
| 23 | Invincible Vol. 23: Full House | ‏ ISBN 1-63215-888-4 | Invincible #127–132 |
| 24 | Invincible Vol. 24: The End of All Things, Part 1 | ‏ ISBN 1534303227 | Invincible #133–138 |
| 25 | Invincible Vol. 25: The End of All Things, Part 2 | ‏ ISBN 1534305033 | Invincible #139–144 |
| 26 | Invincible Compendium Vol. 1 | ‏ ISBN 1-60706-411-1 | Collects #1–47, #0, Invincible story from the Image Comics Summer Special, The Pact #4. |
| 27 | Invincible Compendium Vol. 2 | ‏ ISBN 1-60706-772-2 | Collects #48–96, Invincible Returns #1, Astounding Wolf-Man #11. |
| 28 | Invincible Compendium Vol. 3 | ‏ ISBN 1-53430-686-2 | Collects #97–144 |
| 29 | Invincible Presents: Atom Eve & Rex Splode, Vol. 1 | ‏ ISBN 1-60706-255-0 | Invincible Presents: Atom Eve #1–2; Invincible Presents: Atom Eve & Rex Splode #1–3 |
| 30 | Invincible Universe Compendium Vol. 1 | ‏ ISBN 978-1534399969 | Invincible Presents: Atom Eve #1–2; Invincible Presents: Atom Eve & Rex Splode #1–3, Guarding the Globe (Vol. 1) #1-6, Guarding the Globe (Vol. 2) #1-6, and Invincible Universe #1-12. |
מהדורות > כריכות קשיחות

| # | שם האוגדן | מסת"ב | החוברות שנאגדו בו |
| --- | --- | --- | --- |
| 1 | Invincible Ultimate Collection Hardcover Vol. 1 | ‏ ISBN 1-58240-500-X | Invincible #1–13, plus extras. |
| 2 | Invincible Ultimate Collection Hardcover Vol. 2 | ‏ ISBN 1-58240-594-8 | Invincible #14–24, #0, Free Comic Book Day 2004 story, parts of #25, plus extras. |
| 3 | Invincible Ultimate Collection Hardcover Vol. 3 | ‏ ISBN 1-58240-763-0 | Invincible #25–35, The Pact #4, plus extras. |
| 4 | Invincible Ultimate Collection Hardcover Vol. 4 | ‏ ISBN 1-58240-989-7 | Invincible #36–47, plus extras. |
| 5 | Invincible Ultimate Collection Hardcover Vol. 5 | ‏ ISBN 1-60706-116-3 | Invincible #48–59, The Astounding Wolf-Man #11 |
| 6 | Invincible Ultimate Collection Hardcover Vol. 6 | ‏ ISBN 1-60706-360-3 | Invincible #60–70, Invincible Returns #1 |
| 7 | Invincible Ultimate Collection Hardcover Vol. 7 | ‏ ISBN 1-60706-509-6 | Invincible #71–84 |
| 8 | Invincible Ultimate Collection Hardcover Vol. 8 | ‏ ISBN 1-60706-680-7 | Invincible #85–96 |
| 9 | Invincible Ultimate Collection Hardcover Vol. 9 | ‏ ISBN 1-63215-032-8 | Invincible #97–108 |
| 10 | Invincible Ultimate Collection Hardcover Vol. 10 | ‏ ISBN 1-63215-494-3 | Invincible #109–120 |
| 11 | Invincible Ultimate Collection Hardcover Vol. 11 | ‏ ISBN 1-53430-045-7 | Invincible #121–132 |
| 12 | Invincible Ultimate Collection Hardcover Vol. 12 | ‏ ISBN 1-53430-658-7 | Invincible #133–144 |
| 13 | The Complete Invincible Library Vol.1 | ‏ ISBN 1-58240-718-5 | Invincible #1–24, #0, Free Comic Book Day 2004 story, parts of #25, plus extras. |
| 14 | The Complete Invincible Library Vol.2 | ‏ ISBN 1-60706-112-0 | Invincible #25–47, The Pact #4, plus extras. |
| 15 | The Complete Invincible Library Vol.3 | ‏ ISBN 1-60706-421-9 | Invincible #48–70, The Astounding Wolf-Man #11, Invincible Returns #1, plus extras. |
מהדורות > מהדורות נוספות

דמותו של מארק גרייסון הופיעה גם בחוברת "Marvel Team-Up Vol. 3 #14", אשר נאגדה באוגדן "Marvel Team-Up Volume 3: League of Losers"; ועלילתה מתרחשת במקביל לחוברת מס' 33.
בנובמבר 2006 פורסם המדריך הרשמי ליקום הסדרה, שאגד שתי חוברות בהן סופר מקורותיהן של כל הדמויות בסדרה ונכתב בסגנון "המדריך הרשמי ליקום של מארוול", כולל עטיפות קאברים דומות. "המדריך הרשמי" נאגד במהדורת בכריכה רכה בנובמבר 2007.
עיבודים למדיות נוספות > קומיקס-מושן

באמצעות תהליך Bomb-xx, עובד הקומיקס לקומיקס-מושן (אנ') על ידי "Gain Enterprises". עיבוד זה שודר ברשת "MTV2", וניתן להורידו לטלפונים ניידים, באמצעות אייטונס ואמזון.
עיבודים למדיות נוספות > עיבוד קולנועי

חברות ההפקה "Point Grey Pictures" ו-"Skybound Entertainment" שוקדות על הפקת עיבוד לייב אקשן על בסיס הקומיקס, שעל כתיבתו ובימויו יופקדו הצמד סת' רוגן ואוון גולדברג ועל הפצתו, "סרטי יוניברסל". יוצר הסדרה, רוברט קירקמן, התעתד להפיק את הסרט לצד רוגן, גולדברג, דייוויד אלפרט, בריאן ושון פורסט. בינואר 2021, אישר שוב קירקמן כי הסרט עודנו בפיתוח חרף העובדה שכבר פותח והופץ עיבוד טלוויזיוני עבור "אולפני אמזון", וכי רוגן וגולדברג עודנם מעורבים בהפקתו.
עיבודים למדיות נוספות > עיבוד טלוויזיוני

ב-25 במרץ 2021, הפיצו "אולפני אמזון" עיבוד טלוויזיוני מונפש למבוגרים על בסיס הקומיקס, שעלה לשירות הזרמת המדיה "פריים וידאו" והופק על ידי קירקמן. צוות המדבבים כולל את סטיבן יאון כמארק גרייסון, סדרה או כדבי גרייסון, וג'יי קיי סימונס כאומני-מן. רוגן וגולדברג לא לקחו חלק בהפקת או כתיבת הסדרה, אם כי רוגן לוהק לדיבוב אחת הדמויות המשניות. בהמשך נמסר על הפקת עונה שנייה ושלישית לאור הצלחת העונה הראשונה.
העיבוד הטלוויזיוני זהה לקומיקס, למעט הבדלים מינוריים. נכון לעונתו הראשונה של העיבוד, ההבדלים הגדולים ביותר כוללים את מוצאה של אמבר, שינוי סדר האירועים הכרונולוגיים, וכמות הדם האלימות הגרפית המוצגים על המסך.
בתרבות הפופולרית

בסדרת הטלוויזיה המונפשת "המלך היל", מוצג בובי באחד הפרקים בעודו קורא קומיקס בשם "Unvincible", שכותרתו ועטיפתו מזכירים את אלו של החוברת הראשונה בסדרה. כמו כן, בפרק אחר, מוצג באק סטריקלנד כשהוא משחק בבובת פעולה של מארק גרייסון.
בסרט "פול", ניתן לראות את דמותו של סיימון פג לבושה בחולצה בהשראת הקומיקס, וחוברות של הקומיקס מופיעים בחנות קומיקס. על פי רוברט קירקמן, הוא, יחד עם שותפו ליצירת הקומיקס, קורי ווקר והאמן ראיין אוטלי, הופיעו בסרט בהופעת קמע בתור עושי-דבריה של "האיש הגדול".
בסדרת הטלוויזיה "המתים המהלכים", מוצגים מספר אזכורים לסדרת הקומיקס, בין היתר באמצעות הצגת ארבע בובות פעולה מיניאטוריות של אטום איב, אלן החייזר, מארק גרייסון ואומני-מן בחדרו של סם אנדרסון; והצגת דמויותיהם של קארל והילדים האחרים באלכסנדריה כשהם קוראים מדי פעם חוברות קומיקס מתוך הסדרה. רוברט קירקמן, יוצר הקומיקס, הוא גם היוצר-שותף של סדרת הקומיקס "המתים המהלכים" שעליה התבססה סדרת הטלוויזיה, ומשמש אף כמפיקהּ בפועל.
הערות שוליים

↑  "One Fan's Opinion: Issue #14". Comic Book Resources. November 10, 2005. Archived from the original on November 19, 2012. Retrieved August 10, 2023.
↑  Petski, Denise (January 22, 2021). "Robert Kirkman's Animated Series 'Invincible' Gets Premiere Date On Amazon". Deadline Hollywood. Archived from the original on January 22, 2021. Retrieved August 10, 2023.
↑  Kabir, Kaisar (June 14, 2021). "A truly 'Invincible' comic book series". The Daily Star. Retrieved August 10, 2023.
↑  Kirkman, Robert (August 17, 2016). "Robert Kirkman Brings Invincible To An End". Bleeding Cool. Archived from the original on December 21, 2016. Retrieved August 10, 2023.
↑  "This Week's Comics: Invincible #144 & Slots #5 - Skybound". Skybound. February 13, 2018. Archived from the original on February 15, 2018. Retrieved August 10, 2023.
↑  ""Skybound X" #25 to Preview Four New Series". Multiversity Comics. April 20, 2022. Retrieved August 10, 2023.
↑  "Skybound Announces Massive Plans for Invincible's 20th Anniversary (Exclusive)". Comics. Retrieved August 10, 2023.
↑  mtv (August 27, 2008). "Episode 1". MTV. Archived from the original on December 14, 2014. Retrieved August 10, 2023.
↑  George Gene Gustines (July 14, 2008). "A Comic Book Superhero Is Headed to Small Screens – NYTimes.com". NYTimes/com. Archived from the original on July 5, 2015. Retrieved August 10, 2023.
↑  "Amazon.com: Invincible Season 1". www.amazon.com. Archived from the original on March 17, 2021. Retrieved August 10, 2023.
↑  "Seth Rogen, Evan Goldberg to Adapt Robert Kirkman Comic 'Invincible' for Universal (Exclusive)". The Hollywood Reporter. April 4, 2017. Archived from the original on February 4, 2021. Retrieved August 10, 2023.
↑  "'Invincible' live-action movie will exist separate from Amazon's animated series". EW.com. Archived from the original on January 26, 2021. Retrieved August 10, 2023.
↑  Andreeva, Nellie (June 19, 2018). "Amazon Greenlights 'Invincible' Superhero Animated Series From Robert Kirkman". Deadline. Archived from the original on May 30, 2020. Retrieved August 10, 2023.
↑  "Invincible". IMDb.com. Internet Movie Database. Archived from the original on March 23, 2021. Retrieved August 10, 2023.
↑  "Clip: 'Invincible' Takes Flight on Amazon March 26". January 24, 2021. Archived from the original on February 1, 2021. Retrieved August 10, 2023.
↑  Otterson, Joe (April 29, 2021). "'Invincible' Renewed for Seasons 2 and 3 at Amazon". Variety. Archived from the original on May 3, 2021. Retrieved August 10, 2023.
↑  Kirkman, Robert [@RobertKirkman] (August 9, 2009). "Flying out tomorrow to New Mexico…" (Tweet). Retrieved August 10, 2023 – via Twitter.
↑  Pehanick, Maggie (November 30, 2015). "If You Blinked, You Missed This Easter Egg From The Walking Dead's Winter Finale". Popsugar. Archived from the original on March 3, 2016. Retrieved August 10, 2023.
ברווז כחול

| ברווז כחול |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: Hymenolaimus 
מין:: ברווז כחול
שם מדעי
 Hymenolaimus malacorhynchos ‏גמלין, 1789
תחום תפוצה


ברווז כחול (שם מדעי: Hymenolaimus malacorhynchos) הוא מין של עוף מים ממשפחת הברווזיים שבסדרת האווזאים האנדמי לניו זילנד והוא מין יחיד בסוגו.
מאפיינים

אורכו של הברווז הכחול 55 ס"מ בממוצע והוא בעל נוצות כחולות-אפורות, ראש כהה מעט יותר מהגוף ומקור מרובע בצבע צהוב ושחור בקצה ומסביבם פיסות עור קטנות ורדרדות-לבנות. העיניים צהובות וקטנות, נוצות החזה מנומרות בכתום והרגליים כחולות. ברווזים אלה משמיעים קול שרקני וצפצפני.
ברווז זה יחידי בסוגו ואין לו קרובי משפחה. בעבר החשיבו אותו כשייך לתת-משפחת ברווזים מצויים (Anatinae) אך כיום הוא נחשב ליותר קרוב לברווזי צדפות (Tadorninae) כמו הטדורנה. למין זה גם אין תת-מינים למרות שיש הבדלים קטנים בין אוכלוסיית האי הצפוני והדרומי.
הוא חי בנהרות הרריים ומקנן בגזעים חלולים, במערות ובאתרים מוגנים אחרים. הוא מעופף איטי וחלש אך שחיין מהיר הצולל כדי להשיג את מזונו המורכב בעיקר מחרקים וזחליהם וכן מצמחייה. ברווזים אלה חיים בזוגות נאמנים לכל החיים.
מצב השימור של הברווז הוא בסכנת הכחדה ובטבע נותרו בערך 2,500 פרטים בוגרים. הם בסכנה מטריפה על ידי סמורים שהובאו לניו זילנד, תחרות עם דגי טרוטה הצדים גם הם חרקים במים וסכירה של נהרות לתחנות כוח.
במהלך השנים חלו מספר תוכניות שימור והצלה לברווז זה מטעם ממשלת ניו זילנד וארגוני חיות.
הערות שוליים

↑  ברווז כחול באתר הרשימה האדומה של IUCN
| --- | --- |
בקרת זהויות :  NLI: 987007553920605171
אצטדיון בנק אוף אמריקה

| --- | --- |


האצטדיון לפני משחק בשנת 2015
 כינוי:  "הבנק" ("The Bank")   The BOA   The B of A   "הכספת" ("The Vault")
 על שם:  בנק אוף אמריקה 
 שמות קודמים:  אצטדיון פנתרס (בשלב התכנון)   אצטדיון קרוליינאס (בשלב התכנון)   אצטדיון אריקסון (1996–2004)
 מיקום:  ארצות הברית שארלוט, קרוליינה הצפונית, ארצות הברית
 קואורדינטות:  35°13′33″N 80°51′10″W﻿ / ﻿35.225833333333°N 80.852777777778°W﻿ / 35.225833333333; -80.852777777778
 אבן יסוד:  22 באפריל 1994‏
 תקופת הפעילות:  14 בספטמבר 1996 – הווה (28 שנים)
 שופץ:  2007, 2014–2017, 2019
 הורחב:  1997–1998, 2005, 2007–2008, 2014–2015, 2017
 עלות הבנייה:  248 מיליון דולר (404 מיליון דולר של שנת 2019)
 בעלים:  .Carolinas Stadium Corp
 מפעיל:  Panthers Stadium LLC
 משטח:  יבלית
 אדריכל:  Wagner Murray Architects   פופולוס (אז "HOK Sport")
 קבוצות:  קרוליינה פנתרס (1996–הווה)   שארלוט (משנת 2022)
 מושבים:  75,523 (2017–הווה)   75,419 (2015–2016)‏   74,455 (2014)‏   73,778 (2008–2013)‏   73,504 (2007)‏   73,298 (2005–2006)‏   73,250 (1998–2004)‏   73,248 (1997)   72,685 (1996)‏
 ממדי משטח:  121 מ' × 80 מ'
 האתר הרשמי
 he
 
אצטדיון בנק אוף אמריקה בשנת 2012.
אצטדיון בנק אוף אמריקה (באנגלית: Bank of America Stadium, הידוע גם בקיצור BoA Stadium) הוא אצטדיון כדורגל ופוטבול אמריקאי בן 75,523 מושבים הממוקם בשטח של כ-133 דונמים באזור "אפטאון" בעיר שארלוט במדינת קרוליינה הצפונית שבארצות הברית. זהו אצטדיון הבית והמטה הראשי של קרוליינה פנתרס מליגת ה-NFL, וכן הוא מתוכנן להיות ביתה של מועדון הכדורגל שארלוט מליגת ה-MLS.‏ האצטדיון נפתח בשנת 1996 בשם אצטדיון אריקסון (באנגלית: Ericsson Stadium), לפני שבנק אוף אמריקה רכש את זכויות שיום האצטדיון בשנת 2004. נשיא הפנתרס לשעבר דני מוריסון כינה אותו "אצטדיון אמריקאי קלאסי" עקב עיצובו ה"קערתי" ותכונות אחרות.
בנוסף לפנתרס, האצטדיון מארח גם את משחק "דיוק'ס מאיו בול" (Duke's Mayo Bow) השנתי במסגרת פוטבול המכללות, הכולל קבוצות מ"וועידת החוף האטלנטי" (ACC) וגם את "ועידת דרום-מזרח" (SEC) או את "ועידת Big Ten". האצטדיון תוכנן לארח את "משחק האליפות השנתי של ACC" עד שנת 2019 לפחות; המשחק הועבר מהאצטדיון בשנת 2016 אך הוחזר בשנת 2017.‏ הקהל הגדול ביותר שאי פעם השתתף במשחק פוטבול באצטדיון היה ב-9 בספטמבר 2018, אז 74,532 אוהדים צפו בפנתרס מנצחים את דאלאס קאובויס 16–8.‏
אתרים שנחשבים לבחירה

הפנתרס שקלו כמה אתרים אפשריים למיקומו של האצטדיון לפני שבחרו באתר במרכז העיר שארלוט. חלק מהאתר אוכלס על ידי בית החולים השומרוני הטוב ההיסטורי. כחלק מההכנה לפרויקט הזיכרון לקהילה של "יוזמת הצדק השווה" (Equal Justice Initiative) בשנת 2019, קבע ההיסטוריון להיסטוריית העיר שארלוט, מייקל מור, שהאתר היה משמעותי גם כמיקום הלינץ' הידוע הראשון בעיר בשנת 1913.‏
אלטרנטיבה אחת הייתה ליד מסלול המרוצים שארלוט מוטור ספידוואי של נאסקאר ואתר אוניברסיטת קרוליינה הצפונית בשארלוט בצפון-מזרח מחוז מקלנברג. אתר נוסף היה בצומת של כביש I-85 ו-כביש US‏ 74 במערב מחוז גסטון. אפשרות פופולרית הייתה למקם את האצטדיון ליד פארק השעשועים "קרווינדס", כאשר קו 50 היארדים (קו מחצית המגרש) יהיה בדיוק על קו הגבול בין קרוליינה הצפונית וקרוליינה הדרומית.
שם האצטדיון

האצטדיון נודע במקור בשם אצטדיון קרוליינאס, שם שעדיין נמצא בשימוש לאירועים מסוימים כגון משחקים בינלאומיים מטעם פיפ"א. הוא נפתח בשנת 1996 בשם אצטדיון אריקסון לאחר שחברת הטלקום השוודית אריקסון רכשה את זכויות שיום האצטדיון בהסכם למשך עשר שנים בסכום של 25 מיליון דולר. בשנת 2004, האצטדיון קיבל את שמו הנוכחי לאחר שבנק אוף אמריקה רכש את זכויות השיום למשך 20 שנה. מכיוון שבנק אוף אמריקה רכש את זכויות השיום, אוהדים רבים מכנים כיום את אצטדיון בשמות: "הבנק" ("The Bank")‏, "The BOA"‏, "The B of A" או "הכספת" ("The Vault")‏.